TISCO โบรกฯชูหุ้นหลบภัยช่วงตลาดผันผวน-ปันผลเด่นยีลด์สูง 7% แนะซื้อเป้า 115 บาท
TISCO โบรกฯชูหุ้นหลบภัยช่วงตลาดผันผวน-ปันผลเด่นยีลด์สูง 7% แนะซื้อเป้า 115 บาท ประเมินกำไรปี 65 ทรงตัวสูงแตะ 6.85 พันลบ.
TISCO โบรกฯชูหุ้นหลบภัยช่วงตลาดผันผวน-ปันผลเด่นยีลด์สูง 7% แนะซื้อเป้า 115 บาท ประเมินกำไรปี 65 ทรงตัวสูงแตะ 6.85 พันลบ.
27 ม.ค. 2565

บริษัทหลักทรัพย์ โนมูระ พัฒนสิน จำกัด ระบุในบทวิเคราะห์วันนี้(25 ม.ค.2565) ว่า บริษัท ทิสโก้ไฟแนนเชียลกรุ๊ป จำกัด (มหาชน)  หรือ TISCO แนวโน้มกำไรยังทรงตัวระดับสูง โดยประเมินกำไรปี 2565 ที่ 6.85 พันลบ. (โต 1% เทียบช่วงเดียวกันของปีก่อน)
โดยมองว่า Credit cost จะเป็นทิศทางขาลงอย่างต่อเนื่อง และเป็นปัจจัยหลักที่ช่วยพยุงภาพรวมกำไรปี 2565-2566 เพราะปี 2563-2564 ที่ผ่านมา TISCO เร่งตั้งสำรองล่วงหน้า(Mgt overlay) ไปมาก ประกอบกับความ เข้มงวดในการปล่อยสินเชื่อใหม่ โดยระยะสั้นคาดกำไรไตรมาส 1/2565 ลดลง เทียบช่วงเดียวกันของปีก่อนและ เทียบไตรมาสก่อนหน้าเนื่องจากฐานรายได้ค่าธรรมเนียมและรายได้ที่ไม่ใช่ดอกเบี้ยสูง
อย่างไรก็ตาม Valuation: P/BV22F ที่ 1.9 เท่า และราคาหุ้นปัจจุบัน ยังให้ Dividend yield สูงราว 7% (คาดงวดปี 2564 จ่าย 6.8 บาท/หุ้น โดยปกติประกาศจ่ายช่วงปลายเดือน ก.พ. และขึ้น XD ช่วงปลายเดือน เม.ย.) และเป็นหุ้นปันผลสูงในภาวะตลาดผันผวน แนะซื้อเป้าหมาย 115 บาท